CELEX: 31986R1420
Language: el
Date: 1986-05-06 00:00:00
Title: Κανονισμός (ΕΟΚ) αριθ. 1420/86 του Συμβουλίου της 6ης Μαΐου 1986 για την τροποποίηση των κανονισμών (ΕΟΚ) αριθ. 3542/85, (ΕΟΚ) αριθ. 3543/85 και (ΕΟΚ) αριθ. 3544/85 σχετικά με το άνοιγμα, κατανομή και τρόπο διαχείρισης κοινοτικών δασμολογικών ποσοστώσεων για ορισμένα ψάρια και φιλέτα ψαριών

Avis juridique important

|

31986R1420

Κανονισμός (ΕΟΚ) αριθ. 1420/86 του Συμβουλίου της 6ης Μαΐου 1986 για την τροποποίηση των κανονισμών (ΕΟΚ) αριθ. 3542/85, (ΕΟΚ) αριθ. 3543/85 και (ΕΟΚ) αριθ. 3544/85 σχετικά με το άνοιγμα, κατανομή και τρόπο διαχείρισης κοινοτικών δασμολογικών ποσοστώσεων για ορισμένα ψάρια και φιλέτα ψαριών  

Επίσημη Εφημερίδα αριθ. L 129 της 15/05/1986 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 1420/86 ΤΟΥ ΣΥΜΒΟΥΛΙΟΥ  της 6ης Μαΐου 1986  για την τροποποίηση των κανονισμών (ΕΟΚ) αριθ. 3542/85, (ΕΟΚ) αριθ. 3543/85 και (ΕΟΚ) αριθ. 3544/85 σχετικά με το άνοιγμα, κατανομή και τρόπο διαχείρισης κοινοτικών δασμολογικών ποσοστώσεων για ορισμένα ψάρια και φιλέτα ψαριών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πράξη προσχώρησης της Ισπανίας και της Πορτογαλίας,  την πρόταση της Επιτροπής,  Εκτιμώντας:  ότι, με τους κανονισμούς (ΕΟΚ) αριθ. 3542/85 (1), (ΕΟΚ) αριθ. 3543/85 (2) και (ΕΟΚ) αριθ. 3544/85 (3), το Συμβούλιο άνοιξε, για την περίοδο από την 1η Ιανουαρίου μέχρι τις 31 Δεκεμβρίου 1986, κοινοτικές δασμολογικές ποσοστώσεις για:  - τους μερλούκιους τους αργυρούς (Merluccius bilinearis), που υπάγονται στη διάκριση ex 03.01 Β Ι τ),  - τα κατεψυγμένα φιλέτα μπακαλιάρων (Gadus morhua), που υπάγονται στη διάκριση ex 03.01 Β ΙΙ β) 1,  - μπακαλιάρους, αποξεραμένους, αλατισμένους ή σε άρμη, ολόκληρους, αποκεφαλισμένους ή τεμαχισμένους, που υπάγονται στη διάκριση ex 03.02 Α Ι β)  του κοινού δασμολογίου·  ότι το Βασίλειο της Ισπανίας και η Πορτογαλική Δημοκρατία πρέπει να συμμετάσχουν σ' αυτές τις δασμολογικές ποσοστώσεις κατά το μέτρο των αντιστοίχων αναγκών των, και τούτο από την 1η Μαρτίου 1986· ότι αυτή η συμμετοχή μπορεί σε πρώτη φάση να περιοριστεί στη δυνατότητα ανάληψης από το συσταθέν κοινοτικό απόθεμα ποσοτήτων που να ανταποκρίνονται στις επικείμενες ανάγκες εισαγωγών τους από τρίτες χώρες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3542/85 τροποποιείται ως εξής:  1. Στο άρθρο 1, προστίθεται η ακόλουθη παράγραφος:  «3. Εντός των αυτών ορίων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης της Ισπανίας και της Πορτογαλίας.»  2. Στο άρθρο 2, προστίθεται η ακόλουθη παράγραφος:  «4. Αν εισαγωγέας ανακοινώσει επικείμενες εισαγωγές των εν λόγω προϊόντων στην Ισπανία ή στην Πορτογαλία και ζητήσει το ευεργέτημα της ποσόστωσης, το ενδιαφερόμενο κράτος μέλος προβαίνει, με κοινοποίηση προς την Επιτροπή, σε ανάληψη ποσότητας που αντιστοιχεί στις ανάγκες του, εφόσον το διαθέσιμο υπόλοιπο του αποθέματος το επιτρέπει.»  Άρθρο 2  Ο κανονισμός (ΕΟΚ) αριθ. 3543/85 τροποποιείται ως εξής:  1. Στο άρθρο 1, προστίθεται η ακόλουθη παράγραφος:  «3. Εντός των αυτών ορίων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης της Ισπανίας και της Πορτογαλίας.»  2. Στο άρθρο 2, προστίθεται η ακόλουθη παράγραφος:  «4. Αν εισαγωγέας ανακοινώσει επικείμενες εισαγωγές των εν λόγω προϊόντων στην Ισπανία ή στην Πορτογαλία και ζητήσει το ευεργέτημα της ποσόστωσης, το ενδιαφερόμενο κράτος μέλος προβαίνει, με κοινοποίηση προς την Επιτροπή, σε ανάληψη ποσότητας που αντιστοιχεί στις ανάγκες του, εφόσον το διαθέσιμο υπόλοιπο του αποθέματος το επιτρέπει.»  Άρθρο 3  Ο κανονισμός (ΕΟΚ) αριθ. 3544/85 τροποποιείται ως εξής:  1. Στο άρθρο 1, προστίθεται η ακόλουθη παράγραφος:  «3. Εντός των αυτών ορίων, το Βασίλειο της Ισπανίας, και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης της Ισπανίας και της Πορτογαλίας.»  2. Στο άρθρο 2, προστίθεται η ακόλουθη παράγραφος:  «4. Αν εισαγωγέας ανακοινώσει επικείμενες εισαγωγές του εν λόγω προϊόντος στην Ισπανία ή στην Πορτογαλία και ζητήσει το ευεργέτημα της ποσόστωσης, το ενδιαφερόμενο κράτος μέλος προβαίνει, με κοινοποίηση προς την Επιτροπή, σε ανάληψη ποσότητας που αντιστοιχεί στις ανάγκες του, εφόσον το διαθέσιμο υπόλοιπο του αποθέματος το επιτρέπει.»  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαΐου 1986.  Για το Συμβούλιο  Ο Πρόεδρος  P. H. van ZEIL  (1) ΕΕ αριθ. L 338 της 17. 12. 1985, σ. 2.  (2) ΕΕ αριθ. L 338 της 17. 12. 1985, σ. 5.  (3) ΕΕ αριθ. L 338 της 17. 12. 1985, σ. 8.